Държавен вестник, бр. 11, 2012 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  11
(9) В срок до 10-о число на следващия месец 
всяка РДГ представя в ИАГ доклад и сведение 
за резултатите от дейността по контрол.
Чл. 6. (1) За осъществяване на дейността 
на екипите от горски инспектори се изгот­
вя ежемесечен график за работното време, 
утвърден от съответния работодател или от 
оправомощено от него лице.
(2) Изменение от утвърдения график се 
допуска само в следните случаи:
1. по разпореждане на лицето, което е 
утвърдило графика;
2. по решение на отговорника на екипа 
във връзка със сигнал за нарушение, при въз­
никване на горски пожар или друг инцидент, 
изискващ незабавни действия.
(3) За изменението в утвърдения график 
в случаите по чл. 6, ал. 2, т. 2 отговорникът 
на екипа в еднодневен срок подава доклад до 
лицето, утвърдило графика, а в седемдневен 
срок промяната се отразява в графика.
Чл. 7. Със заповед на изпълнителния 
директор на ИАГ може да се организират 
проверки върху цялата територия на страна­
та с участието на служители на ИАГ, РДГ, 
специализирани териториални звена, както 
и съвместно с други ведомства.
Чл. 8. (1) Във всички случаи на извършени 
проверки от служители на ИАГ и нейните 
структури, при които са установени данни за 
нарушения или е необходима допълнителна 
проверка за изясняване на факти и/или об­
стоятелства, се изготвя констативен протокол 
по образец.
(2) При констатиране на нарушение и 
невъзможност да се състави акт за устано­
вяване на административно нарушение с 
констативния протокол може да се изземват 
и задържат необходимите веществени и пис­
мени доказателства (документи и/или вещи, 
предмети на нарушението или средства за 
извършването му).
(3) При констатиране на нарушения по ЗГ, 
Закона за лова и опазване на дивеча (ЗЛОД), 
Закона за защитените територии (ЗЗТ), За­
кона за рибарството и аквакултурите (ЗРА), 
Закона за лечебните растения (ЗЛР), Закона 
за биологичното разнообразие (ЗБР), Закона 
за опазване на селскостопанско имущество 
(ЗОСИ) и подзаконовите актове по прилага­
нето им лицата по ал. 1 могат да спират и 
прекратяват дейности с констативен протокол, 
но за срок не по-дълъг от 3 работни дни. 
(4) Предаването за съхранение на иззетите 
и задържани вещи, предмети и документи, 
се извършва с разписка за отговорно пазене 
по образец. 
Чл. 9. (1) Когато с цел проверка се налага 
изземване и задържане на писмени документи, 
издадени въз основа на ЗГ, ЗЛОД, ЗЗТ, ЗРА, 
ЗЛР, ЗБР, ЗОСИ и подзаконовата нормативна 
уредба по прилагането им, в констативния 
протокол се описва задържаният документ. 
(2) В случаите по ал. 1 извършването на 
дейностите, свързани със задържания доку­
мент, може да бъде продължено, като това 
се вписва в констативния протокол от про­
веряващото лице. 
(3) Когато с констативен протокол е из­
зет дневник за постъпилата, преработена и 
експедирана дървесина за повече от 7 дни, 
лицето, собственик или ползвател на обекта, 
има право да му бъде заверен нов дневник 
от съответната РДГ, в случай че дейността в 
обекта не е спряна или прекратена. 
(4) В новия дневник служител на РДГ вписва 
данните от рекапитулацията за количествата 
дървесина в обекта, отразени в стария дневник 
към момента на изземването му.
(5) В деня на заверка от РДГ на новия 
дневник собственикът или ползвателят на 
обекта вписва превозните билети, получени 
или издадени след изземването на стария 
дневник.
(6) В случай че не е констатирано наруше­
ние, свързано с иззетия дневник, собственикът 
или ползвателят на обекта може да го получи 
обратно и да го ползва след повторна заверка 
от съответната РДГ.
(7) След приключване на проверката и 
при липса на нарушение задържаните по 
ал. 1 документи се изпращат на лицето по 
служебен ред.
Чл. 10. (1) Задържаните вещи, предмет и/
или средство на нарушение, се предават за 
съхранение с разписка за отговорно пазене.
(2) В случаите, когато съхранението на 
задържани вещи, предмет и/или средство 
на нарушения, е невъзможно или е свързано 
със значителни разходи, същите могат да се 
оставят за отговорно пазене на нарушителя 
с разписка за отговорно пазене.
(3) Директорът на държавното предприятие 
по чл. 163 ЗГ след съгласуване с директора на 
съответната РДГ в едномесечен срок от влизане 
в сила на наредбата определя със заповед бази 
за съхранение на всички задържани с акт за 
установяване на административно нарушение 
предмети и/или средства на нарушения, както 
и материалноотговорните лица.
(4) Броят на базите по ал. 3 не може да 
бъде по-малък от една за всяка администра­
тивна област.
(5) По предписание на изпълнителния ди­
ректор на ИАГ директорите на държавните 
предприятия са длъжни да определят допъл­
нителни бази за съхранение на задържани 
вещи, предмет и/или средство на нарушения, 
за районите с концентрация на нарушения. 
(6) Копие от заповедта по ал. 3, 5 и 8 се 
представя на съответната РДГ и областна 
дирекция (ОД) на МВР за сведение, а запове­
дите по ал. 3 и 5 – на кметовете на общини.
(7) Разходите по задържането и съхра­
няването на задържаните вещи, предмет и/